चारबाग रेलवे स्टेशन के पार्सल घर के सक्रिय एजेंट व्यस्त बाजारों में ट्रांसपोर्ट कंपनी, शोरूम तथा होटल तक के मालिक बन चुके हैं। चारबाग में ही सुभाष मार्केट के आसपास बने तमाम लाज–होटल से लेकर बांसमंडी, ऐशबाग व आर्यनगर में तमाम घरों को गोदाम में तब्दील कर लिए गए। पार्सलघर से निकलते ही सारा टैक्सचोरी का माल स्टेशन से दो-तीन किमी के दायरे में ही गोदामों–होटलों में पहुंच जाता और फिर उसे सुरक्षित बाजारों तक पहुंचा दिया जाता है। हालांकि अब जांच के बाद कई एजेंट व उनकी फर्में कामर्शियल टैक्स विभाग के निशाने पर आ चुके हैं।